এটা সাম্প্ৰদায়িক ফেইচবুক পোষ্টক কেন্দ্ৰ কৰি দুটা গোটৰ মাজত হোৱা সংঘাত শাম কটাবলৈ আৰক্ষীয়ে আজি লাঠীচালনা কৰাৰ পিছত ইয়াক হিন্দু লোকৰ ওপৰত প্ৰশাসনৰ বৰ্বৰতা আখ্যা দি কাইলৈ, অৰ্থাৎ ১৫ ছেপ্তেম্বৰত ২৪ ঘণ্টীয়া তিনিচুকীয়া জিলা বন্ধৰ আহ্বান জনাইছে কেইবাটাও হিন্দুত্ববাদী সংগঠনে।
হিন্দু যুৱ ছাত্ৰ পৰিষদ, অসম, বিশ্ব হিন্দু পৰিষদ (তিনিচুকীয়া জিলা), আন্তঃৰাষ্ট্ৰীয় হিন্দু পৰিষদ (অসম), ৰাষ্ট্ৰীয় বজৰং দল (অসম), অসম ঠাকুৰ সংঘ, সদৌ অসম আদিবাসী ছাত্ৰ সন্থা (ডুমডুমা)ই এই বন্ধৰ আহ্বান দিছে বুলি নৰ্থ-ইষ্ট নাওক জানিবলৈ দিছে। ১৫ ছেপ্তেম্বৰৰ পুৱা ৫ বজাৰ পৰা পিছদিনা পুৱা ৫ বজালৈ এই বন্ধ দিয়া হৈছে।
উল্লেখযোগ্য যে এটা সাম্প্ৰদায়িক ঘৃণাজনিত ফেচবুক প'ষ্টক কেন্দ্ৰ কৰি তিনিচুকীয়া জিলাৰ ডুমডুমা আৰক্ষী থানাৰ অন্তৰ্গত বৰহাপজানত আজি দুটা ফৈদৰ মাজত সংঘাতৰ সৃষ্টি হৈছিল। ইয়াক নিয়ন্ত্ৰণ কৰিবলৈ ঘটনাস্থলীত প্ৰশাসনে আৰক্ষী আৰু অৰ্ধসামৰিক বাহিনী মোতায়েন কৰিছিল।
কিন্তু পৰিস্থিতি অধিক অৱনতি ঘটাত আৰক্ষীয়ে লাঠীচালনা কৰাৰ লগতে কন্দুৱা গেছ আৰু শূন্যলৈ গুলীচালনা কৰে। আৰক্ষীৰ লাঠীচালনাত দুয়োটা পক্ষৰ প্ৰায় ২০ জন লোক কিছুপৰিমাণে আহত হয়।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
